b'\n_START_ARTICLE_\nCarmine Crocco\n_START_SECTION_\nCopil\xc4\x83ria\n_START_PARAGRAPH_\nSe na\xc8\x99te la Rionero in Vulture, \xc3\xaen acea perioad\xc4\x83 ora\xc8\x99 al Regatului celor Dou\xc4\x83 Sicilii ce avea aproximativ 10000 de locuitori. Contrar p\xc4\x83rerilor unor numeroase surse bibliografice, certificatul de na\xc8\x99tere din arhiva St\xc4\x83arii Civile din Rionero atest\xc4\x83 c\xc4\x83 numele s\xc4\x83u era Crocco.\xc2\xb9\xe2\x81\xb4 Potrivit unui manuscris de Gennaro Fortunato, unchi al meridionalistului Giustino, porecla Donatello (sau Donatelli) apar\xc8\x9binea bunicului s\xc4\x83u din partea tat\xc4\x83lui, Donato Crocco.\xc2\xb9\xe2\x81\xb5_NEWLINE_Tat\xc4\x83l s\xc4\x83u Francesco era p\xc4\x83stor la familia nobil\xc4\x83 Don Nicola Santangelo din Venosa, iar mama sa, Maria Gerarda Santomauro,\xc2\xb9\xe2\x81\xb6 era o casnic\xc4\x83 ce cultiva un mic c\xc3\xa2mp \xc3\xaen Rionero. Despre primele perioade ale vie\xc8\x9bii lui afl\xc4\x83m din amintirile lui. Al doilea copil din cinci copii (trei fra\xc8\x9bi: Donato, Antonio \xc8\x99i Marco; o sor\xc4\x83: Rosina), a avut o copil\xc4\x83rie lini\xc8\x99tit\xc4\x83, chiar dac\xc4\x83 condi\xc8\x9biile familiale au fost s\xc4\x83race \xc8\x99i lucrau din greu pentru a tr\xc4\x83i. Cre\xc8\x99te cu pove\xc8\x99tile unchiului s\xc4\x83u Martino, fost sergent major al artileriei napoleoniene care a pierdut piciorul st\xc3\xa2ng din cauza unei ghiulele \xc3\xaen asediul din Zaragoza (\xc3\xaen timpul R\xc4\x83zboiului Spaniol de Independen\xc8\x9b\xc4\x83) \xc8\x99i de la care a \xc3\xaenv\xc4\x83\xc8\x9bat sa citeasc\xc4\x83 \xc8\x99i s\xc4\x83 scrie. _NEWLINE_\xc3\x8en 1836, \xc3\xaenc\xc4\x83 copilo, \xc3\xaen timpul unei dimine\xc8\x9bi de aprilie, vede intr\xc3\xa2nd \xc3\xaen casa sa un ogar care atac\xc4\x83 un iepure, l-a tras afar\xc4\x83 \xc8\x99i l-a rupt. Fratele s\xc4\x83u Donato omor\xc3\xae c\xc3\xa2inele cu o b\xc3\xa2t\xc4\x83. Din nefericire pentru el, c\xc3\xa2inele apar\xc8\x9binea unui mo\xc8\x99ier de acolo, un anumit Don Vincenzo, care, g\xc4\x83sind animalul mort l\xc3\xa2ng\xc4\x83 casa lui Crocco, lovipe Donato cu un bici._NEWLINE_Mama, \xc3\xaens\xc4\x83rcinat\xc4\x83 \xc3\xaen luna a cincea, s-a interpus \xc3\xaentre mo\xc8\x99ier \xc8\x99i fiul ei, primind de la agresor o lovitur\xc4\x83 puternic\xc4\x83 \xc3\xaen burt\xc4\x83 ce a constr\xc3\xa2nso la o lung\xc4\x83 convalescent\xc4\x83 la pat \xc8\x99i, pentru a putea r\xc4\x83m\xc3\xa2ne \xc3\xaen via\xc8\x9b\xc4\x83, a fost obligat\xc4\x83 s\xc4\x83 avorteze. Dup\xc4\x83 c\xc3\xa2teva zile mo\xc8\x99ierul se prezent\xc4\x83 la un judec\xc4\x83tor \xc8\x99i acuz\xc4\x83 tat\xc4\x83l, care, afl\xc3\xa2nd ce s-a \xc3\xaent\xc3\xa2mplat, ar fi \xc3\xaencercat s\xc4\x83-l omoare cu o arm\xc4\x83 de foc. Poli\xc8\x9bi\xc8\x99tii s-au dus imediat la Venosa \xc8\x99i l-au dus pe Francesco  \xc3\xaen  \xc3\xaenchisoarea din Potenza. S-a descoperit de abia dup\xc4\x83 doi ani \xc8\x99i jum\xc4\x83tate c\xc4\x83 nu a fost tat\xc4\x83l s\xc4\x83u cel care a \xc3\xaencercat s\xc4\x83-l omoare, ci un b\xc4\x83tr\xc3\xa2n din ora\xc8\x99, care recunoa\xc8\x99te fapta pe patul de moarte.\xc2\xb9\xe2\x81\xb7 Mama, \xc3\xaenc\xc4\x83 \xc3\xaendurerat\xc4\x83 de pierderea unui copil nen\xc4\x83scut, intr\xc4\x83 \xc3\xaen depresie dup\xc4\x83 condamnarea so\xc8\x9bului \xc8\x99i e \xc3\xaenchis\xc4\x83 \xc3\xaentr-un spital de nebuni. Pentru a putea \xc3\xaentre\xc8\x9bine familia, copiii au fost \xc3\xaencredin\xc8\x9ba\xc8\x9bi unor rude, iar pu\xc8\x9binele lor posesiuni au fost v\xc3\xa2ndute.\n_START_SECTION_\nAdolescen\xc8\x9ba\n_START_PARAGRAPH_\nAv\xc3\xa2nd tat\xc4\x83l \xc3\xaen pu\xc8\x99c\xc4\x83rie \xc8\x99i mama cu grave probleme de s\xc4\x83n\xc4\x83tate, t\xc3\xa2n\xc4\x83rul Crocco, \xc3\xaempreun\xc4\x83 cu fratele s\xc4\x83u Donato, au mers s\xc4\x83 lucreze ca p\xc4\x83stori \xc3\xaen Puglia; din c\xc3\xa2nd \xc3\xaen c\xc3\xa2nd se \xc3\xaentoarce \xc3\xaen ora\xc8\x99ul natal, dar mama sa , din ce \xc3\xaen ce mai mult afectat\xc4\x83 de probleme psihice, nu-l mai recuno\xc8\x99te \xc8\x99i moare nu dup\xc4\x83 mult timp \xc3\xaen spitalul de nebuni. \xc3\x8en 1845, la v\xc3\xa2rsta de cincisprezece ani, salveaz\xc4\x83 via\xc8\x9ba unui nobil din zon\xc4\x83, Don Giovanni Aquilecchia din Atella, care \xc3\xaencerca s\xc4\x83 traverseze Ofantul \xc3\xaenot. Drept recompens\xc4\x83 Aquilecchia \xc3\xaei ofer\xc4\x83 50 de duca\xc8\x9bi lui Crocco, care \xc3\xaei folose\xc8\x99te pentru a se \xc3\xaentoarce \xc3\xaen Rionero dup\xc4\x83 perioada de lucru \xc3\xaen Puglia; \xc8\x99i \xc3\xae\xc8\x99i scoate tat\xc4\x83l din \xc3\xaenchisoare cu ajutorul cumnatului s\xc4\x83u Don Pietro Ginistrelli, un om important \xc8\x99i influent. _NEWLINE_\xc3\x8entors acas\xc4\x83, tat\xc4\x83l s\xc4\x83u era b\xc4\x83tr\xc3\xa2n si bolnav; Crocco a trebuit s\xc4\x83-\xc8\x99i asume rolul de a men\xc8\x9bine familia, \xc3\xaencep\xc3\xa2nd s\xc4\x83 lucreze ca \xc8\x9b\xc4\x83ran la ferma lui Don Biagio Lovaglio. \xc3\x8entr-o diminea\xc8\x9b\xc4\x83 din mai 1847, \xc3\xael cunoa\xc8\x99te pe Don Ferdinando, fiul domnului Vincenzo, cel care agres\xc4\x83 familia sa. Don Ferdinando pare diferit fa\xc8\x9b\xc4\x83 de tat\xc4\x83l s\xc4\x83u \xc8\x99i se purt\xc4\x83 frumos cu el, fiind ab\xc4\x83tut de r\xc4\x83ul f\xc4\x83cut de tat\xc4\x83l s\xc4\x83u familiei lui Crocco._NEWLINE_A oferit t\xc3\xa2n\xc4\x83rului Crocco un loc de munc\xc4\x83 ca director a unei ferme, \xc3\xaens\xc4\x83 el a preferat s\xc4\x83 ia cu chirie trei movile de p\xc4\x83m\xc3\xa2nt, cu care spera s\xc4\x83 c\xc3\xa2\xc8\x99tige 200 scu\xc8\x9bi care i-ar fi permis sa evite serviciul militar. \xc2\xb9\xe2\x81\xb8 (sub Regatul celor Dou\xc4\x83 Sicilii putea fi evitat \xc3\xaen urma pl\xc4\x83\xc8\x9bii unei sume vistieriei statului). Don Ferdinando a promis c\xc4\x83 va contribui la suma necesar\xc4\x83 c\xc3\xa2nd va fi chemat, dar acordul a fost dejucat c\xc3\xa2nd mo\xc8\x99ierul s-a unit revolu\xc8\x9bionarilor napolitani \xc8\x99i a fost ucis de solda\xc8\x9bii elve\xc8\x9bieni la Napoli \xc3\xaen 15 mai 1848. \xc2\xb9\xe2\x81\xb9_NEWLINE_Astfel Crocco s-a \xc3\xaenrolat \xc3\xaen armata lui Ferdinand al II-lea, \xc3\xaen primul regiment al artileriei, \xc3\xaent\xc3\xa2i \xc3\xaen garnizoana din Palermo iar apoi din Gaeta cu gradul de caporal. Experien\xc8\x9ba militar\xc4\x83 a durat aproximativ patru ani \xc8\x99i Crocco dezert\xc4\x83 dup\xc4\x83 ce a ucis un tovar\xc4\x83\xc8\x99 de arme \xc3\xaentr-un duel rustic; circumstan\xc8\x9bele nu sunt clare, se crede din cauza unei rivalit\xc4\x83\xc8\x9bi \xc3\xaen dragoste \xc2\xb2\xe2\x81\xb0 sau pentru c\xc4\x83 a fost acuzat gre\xc8\x99it de furt de c\xc4\x83tre victim\xc4\x83.\xc2\xb2\xc2\xb9 Totu\xc8\x99i, serviciul militar a fost una din experien\xc8\x9bele ce vor forma organizarea \xc8\x99i strategia lui de r\xc4\x83zboi. \xc2\xb2\xc2\xb2\n_START_SECTION_\nFuga\n_START_PARAGRAPH_\nCu plecarea sa, rolul de a men\xc8\x9bine familia a c\xc4\x83zut asupra sorei lui, Rosina care \xc3\xaenc\xc4\x83 nu \xc3\xaemplinise optsprezece ani. Rosina, r\xc4\x83mas\xc4\x83 acas\xc4\x83 s\xc4\x83 lucreze , a primit propuneri continue din partea unui b\xc4\x83rbat \xc3\xaendr\xc4\x83gostit de ea, Don Peppino Carli. T\xc3\xa2n\xc4\x83ra, dezinteresat\xc4\x83, \xc3\xael trateaz\xc4\x83 cu indiferen\xc8\x9b\xc4\x83, iar el, nesuport\xc3\xa2nd refuzurile continue, a \xc3\xaenceput s\xc4\x83 o def\xc4\x83imeze; iar apoi a angajat o prostituat\xc4\x83 ca s\xc4\x83 o abordeze. Rosina \xc8\x99ocat\xc4\x83 taie cu o lam\xc4\x83 fa\xc8\x9ba prostituatei \xc8\x99i fuge la rude pentru a cere ajutor \xc8\x99i protec\xc8\x9bie. \xc2\xb2\xc2\xb3 Crocco afl\xc4\x83 ce s-a \xc3\xaent\xc3\xa2mplat \xc8\x99i , nervos, vrea s\xc4\x83-i apere onoarea._NEWLINE_\xc8\x98tiind obiceiurile Donului Peppino , care frecventa des seara o asocia\xc8\x9bie de jocuri de noroc, a\xc8\x99tept\xc4\x83 \xc3\xaen fa\xc8\x9ba casei \xc3\xaentoarcerea mo\xc8\x99ierului. C\xc3\xa2nd acesta ajunge acas\xc4\x83 \xc3\xaei cere explica\xc8\x9bii \xc3\xaen leg\xc4\x83tur\xc4\x83 cu comportamentul s\xc4\x83u fa\xc8\x9b\xc4\x83 de sora lui, numindu-l \xe2\x80\x9etic\xc4\x83los\xe2\x80\x9d. Don Peppino nu toler\xc4\x83 adjectivul \xc8\x99i \xc3\xael love\xc8\x99te cu biciul peste fa\xc8\x9b\xc4\x83. Prins de m\xc3\xa2nie, Crocco scoate un cu\xc8\x9bit \xc8\x99i \xc3\xael omoar\xc4\x83. \xc2\xb2\xe2\x81\xb4 Dup\xc4\x83 ce a comis crima a fost constr\xc3\xa2ns s\xc4\x83 fug\xc4\x83 \xc8\x99i s\xc4\x83 abandoneze serviciul militar, gasind refugiu \xc3\xaen p\xc4\x83durea din Forenza, loc \xc3\xaen care era u\xc8\x99or s\xc4\x83 g\xc4\x83se\xc8\x99ti persoane cu probleme judiciare._NEWLINE_Suspect\xc3\xa2nd c\xc4\x83 jefuitorul, cu povestea delictului din onoare, ar fi vrut s\xc4\x83 g\xc4\x83seasc\xc4\x83 o justificare moral\xc4\x83 a vie\xc8\x9bii sale de r\xc4\x83uf\xc4\x83c\xc4\x83tor, c\xc4\x83pitanul Eugenio Massa, care colabor\xc4\x83 la realizarea autobiografiei lui Crocco, a condus cercet\xc4\x83ri am\xc4\x83nun\xc8\x9bite patruzeci de ani mai t\xc3\xa2rziu. Cu ajutorul medicului Basilide Del Zio, Massa reu\xc8\x99e\xc8\x99te s\xc4\x83 demonstreze c\xc4\x83 \xc3\xaen Rionero, \xc3\xaen anii \'50 al secolului al XIX-lea, n-a avut loc nici o crim\xc4\x83 \xc3\xaen circumstan\xc8\x9bele descrise de Crocco.\xc2\xb2\xe2\x81\xb5 \xc3\x8en biografia jefuitorului, Basilide Del Zio confirm\xc4\x83 versiunea lui Massa, sus\xc8\x9bin\xc3\xa2nd c\xc4\x83 povestea lui Crocco e ne\xc3\xaentemeiat\xc4\x83. \xc2\xb2\xe2\x81\xb6 Cu toate acestea, povestea crimei din onoare a fost luat\xc4\x83 \xc3\xaen serios, conform istoricului Ettore Cinnella pentru c\xc4\x83 pentru mult timp a fost \xc3\xaentocmit\xc4\x83 pe tip\xc4\x83riri succesive a autobiografiei lui Crocco, f\xc4\x83r\xc4\x83 notele \xc8\x99i sim\xc8\x9bul critic al lui Massa din prima edi\xc8\x9bie. \xc3\x8en aceast\xc4\x83 perioad\xc4\x83 Crocco a \xc3\xaenceput s\xc4\x83 aib\xc4\x83 primele leg\xc4\x83turi cu al\xc8\x9bi r\xc4\x83uf\xc4\x83c\xc4\x83tori, constituind o band\xc4\x83 armat\xc4\x83 ce tr\xc4\x83ia din jafuri \xc8\x99i ho\xc8\x9bii. A fost arestat \xc8\x99i \xc3\xaenchis \xc3\xaen deten\xc8\x9biune grea \xc3\xaen Brindisi \xc3\xaen data de 13 octombrie 1855, primind o condamnare la 19 ani de \xc3\xaenchisoare. \xc3\x8en 13 decembrie 1859 reu\xc8\x99e\xc8\x99te s\xc4\x83 evadeze, ascunz\xc3\xa2ndu-se \xc3\xaen p\xc4\x83durile din Monticchio \xc8\x99i Lagopesole.\n_START_SECTION_\nMi\xc8\x99c\xc4\x83ri liberale\n_START_PARAGRAPH_\nDup\xc4\x83 ce a evadat din \xc3\xaenchisoare, Crocco afl\xc4\x83 c\xc4\x83 Camillo Boldoni, membru al comitatului insurec\xc8\x9bional lucan, ar fi gra\xc8\x9biat solda\xc8\x9bii dezertori dac\xc4\x83 ar sus\xc8\x9bine campania militar\xc4\x83 al lui Giuseppe Garibaldi\xc3\xaempotriva Casei de Bourbon (Expedi\xc8\x9bia celor O Mie), pentru a unifica Italia. Crocco, sper\xc3\xa2nd  \xc3\xaentr-o amnistie pentru crimele sale, adereaz\xc4\x83 la mi\xc8\x99c\xc4\x83rile liberale din 1860 \xc8\x99i se une\xc8\x99te insurgen\xc8\x9bilor lucani \xc8\x99i armatei garibaldine (17 august 1860)\xc2\xb2\xe2\x81\xb7 urm\xc3\xa2ndu-l pe Garibaldi p\xc3\xa2n\xc4\x83 la intrarea \xc3\xaen Napoli._NEWLINE_Se lupt\xc4\x83 ca plutonier \xc3\xaen Santa Maria Capua Verde \xc2\xb2\xe2\x81\xb7, iar apoi \xc3\xaen celebra b\xc4\x83t\xc4\x83lie din Volturno. \xc2\xb2\xe2\x81\xb8 Conform m\xc4\x83rturiilor revolu\xc8\x9bionarilor acelui timp, Crocco \xc8\x99i-a \xc3\xaendeplinit sarcinile cu zel \xc8\x99i ata\xc8\x99ament fa\xc8\x9b\xc4\x83 de mi\xc8\x99carea na\xc8\x9bional\xc4\x83. \xc2\xb2\xe2\x81\xb9 Se \xc3\xaentoarse acas\xc4\x83 victorios \xc8\x99i, convins c\xc4\x83 va ob\xc8\x9bine ce \xc3\xaei fusese promis, se duce \xc3\xaen Potenza la judec\xc4\x83torul Giacinto Albini, care \xc3\xael asigur\xc4\x83 c\xc4\x83 amnistia \xc3\xaei va fi acordat\xc4\x83. De fapt lucrurile au decurs \xc3\xaen direc\xc8\x9bia opus\xc4\x83: Crocco nu a fost gra\xc8\x9biat \xc8\x99i a fost emis un mandat de arestare. \xc2\xb9\xe2\x81\xb7_NEWLINE_Condamna sa a fost agravat\xc4\x83 din cauza r\xc4\x83pirii lui Michele Anastasia, c\xc4\x83pitan al G\xc4\x83rzii Na\xc8\x9bionale din Ripacandida, cu ajutorul lui Vincenzo Mastronardi care a avut loc \xc3\xaenainte de mi\xc8\x99c\xc4\x83rile unific\xc4\x83rii din august. Crocco a \xc3\xaencercat s\xc4\x83 fug\xc4\x83, \xc3\xaens\xc4\x83 este prins la Cerignola \xc8\x99i \xc3\xaenchis din nou.\n_START_SECTION_\nPreg\xc4\x83tirile reac\xc8\x9bionarilor\n_START_PARAGRAPH_\n\xc3\x8entre timp poporul lucan, lovit de s\xc4\x83r\xc4\x83cie \xc8\x99i de cre\xc8\x99terea pre\xc8\x9burilor neob\xc8\x9bin\xc3\xa2nd nici un beneficiu prin schimbarea politic\xc4\x83, \xc3\xaen timp ce clasa burghez\xc4\x83 (\xc3\xaenainte loial\xc4\x83 Casei de Bourbon) \xc8\x99i-a conservat privilegiile dup\xc4\x83 ce au sus\xc8\x9binut unificarea a \xc3\xaenceput o revolt\xc4\x83 \xc3\xaempotriva noului Stat italian.\xc2\xb3\xc2\xb9    Au contribuit la cre\xc8\x99terea nemul\xc8\x9bumirii oamenilor de r\xc3\xa2nd \xc8\x99i lipsa redistribuirii p\xc4\x83m\xc3\xa2ntului (care a r\xc4\x83mas \xc3\xaen posesia baronilor), povara taxelor, serviciul militar obligatoriu, \xc3\xaempu\xc8\x99carea celor ce refuzau serviciul militar (de multe ori doar suspec\xc8\x9bi) f\xc4\x83r\xc4\x83 posibilitatea de a se justifica \xc2\xb3\xc2\xb2 \xc8\x99i un regim al poli\xc8\x9biei ce pedepsea chiar \xc8\x99i opiniile persoanelor ( o femeie din Melfi, Maria Teresa Capogrossi, \xc3\xaen timp ce sp\xc4\x83la hainele cu alte sp\xc4\x83l\xc4\x83torese a fost arestat\xc4\x83 pentru c\xc4\x83 l-a l\xc4\x83udat pe Francesco II def\xc4\x83im\xc3\xa2nd noul guvern.)\xc2\xb3\xc2\xb3 \xc3\x8en multe centre din provincie s-au iscat rebeliuni \xc8\x9b\xc4\x83r\xc4\x83ne\xc8\x99ti pentru a cere subdivizia propriet\xc4\x83\xc8\x9bii de stat, dar au fost reprimate \xc8\x99i catalogate de c\xc4\x83tre Guvernul Prodictatorial Lucan drept "reac\xc8\x9bionari \xc8\x99i antiliberali".\xc2\xb3\xe2\x81\xb4_NEWLINE_Membrii comitetelor filobourbonice, cu scopul de a restabili vechiul regim exploat\xc3\xa2nd furia poporului, au c\xc4\x83utat o persoan\xc4\x83 capabil\xc4\x83 s\xc4\x83 conduc\xc4\x83 revolta. Crocco, de\xc8\x9binut \xc3\xaen \xc3\xaenchisoarea din Cerignola, a fost ajutat s\xc4\x83 evadeze \xc3\xaenainte de a fi transferat \xc3\xaen deten\xc8\x9biune grea \xc3\xaen Brindisi de c\xc4\x83tre o familie important\xc4\x83 , Fortunato, rude cu meridionalistul Giustino. \xc2\xb3\xe2\x81\xb5 Iritat de promisiunile \xc3\xaenc\xc4\x83lcate ale liberalilor a devenit \xc8\x99eful insurec\xc8\x9biei legitimiste \xc3\xaempotriva Statului italian unificat, fiind ajutat cu oameni, bani \xc8\x99i arme. Crocco, de\xc8\x99i nu a fost un sus\xc8\x9bin\xc4\x83tor al Casei de Bourbon, era dispus s\xc4\x83 fac\xc4\x83 orice pentru a-\xc8\x99i r\xc4\x83scump\xc4\x83ra trecutul.\xc2\xb3\xe2\x81\xb6. A decis s\xc4\x83 treac\xc4\x83 de partea lui Francesco II, ultimul rege al Regatului celor Dou\xc4\x83 Sicilii, de la care era "sigur c\xc4\x83 va ob\xc8\x9bine glorie \xc8\x99i c\xc3\xa2\xc8\x99tiguri". \xc2\xb3\xe2\x81\xb7_NEWLINE_\xc3\x8en jurul lui Crocco s-au adunat mul\xc8\x9bi rebeli, majoritatea persoane simple \xc3\xaempinse de foame \xc8\x99i nedrept\xc4\x83\xc8\x9bi sociale, cu speran\xc8\x9ba c\xc4\x83 o schimbare de guvern le-ar putea \xc3\xaembun\xc4\x83t\xc4\x83\xc8\x9bi existen\xc8\x9ba. \xc2\xb3\xe2\x81\xb8 Cu ajutorul unei p\xc4\x83r\xc8\x9bi al clerului local, \xc2\xb3\xe2\x81\xb9 \xc8\x99i a unor familii puternice legate de Casa de Bourbon precum Fortunato \xc8\x99i Aquilecchia din Melfi, Crocco a comandat aproximativ dou\xc4\x83 mii de oameni, majoritatea persoane f\xc4\x83r\xc4\x83 propriet\xc4\x83\xc8\x9bi \xc8\x99i dezam\xc4\x83gite de noul guvern italian, precum \xc8\x99i fo\xc8\x99ti militari al regimului bourbonic, veterani ai armatei meridionale desfiin\xc8\x9bat\xc4\x83 \xc8\x99i simplii bandi\xc8\x9bi. La conducerea unei armate puternice, av\xc3\xa2nd locotenen\xc8\x9bi ca\xc2\xa0: Ninco Nanco, Giuseppe Caruso, Caporal Teodoro \xc8\x99i Giovanni "Coppa" Fortunato, Crocco a pornit la atac sub steagul bourbonic, r\xc4\x83sturn\xc3\xa2nd c\xc3\xa2teva zone din sud \xc8\x99i constituind un pericol pentru t\xc3\xa2n\xc4\x83rul stat italian.\n_START_SECTION_\n\xc3\x8en serviciul lui Francesco II\n_START_PARAGRAPH_\n\xc3\x8en perioada Pa\xc8\x99telui din 1861, Crocco a ocupat zona Vulture \xc3\xaen zece zile. \xc3\x8en fiecare teritoriu cucerit, declara dec\xc4\x83zut\xc4\x83 autoritatea Casei de Savoia, instituia o junt\xc4\x83 provizorie, ordina expunerea stemelor \xc8\x99i frizelor lui Francesco II \xc8\x99i intonau \'\'Te Deum\'\'. Conform cronicilor vremii, asediile armatei lui Crocco au fost s\xc3\xa2ngeroase \xc8\x99i inumane: burghezii erau \xc8\x99antaja\xc8\x9bi, r\xc4\x83pi\xc8\x9bi sau uci\xc8\x99i de Crocco \xc3\xaensu\xc8\x99i sau de oamenii s\xc4\x83i, iar propriet\xc4\x83\xc8\x9bile lor erau jefuite. De cele mai multe ori \xc3\xaens\xc4\x83 erau primi\xc8\x9bi cu bra\xc8\x9bele deschise \xc8\x99i ajuta\xc8\x9bi de c\xc4\x83tre clasa muncitoare. \xe2\x81\xb4\xe2\x81\xb0 Del Zio a admis c\xc4\x83 jefuitorul avea "adep\xc8\x9bi \xc3\xaen fiecare sat, era teroarea comercian\xc8\x9bilor" \xc8\x99i a "marilor proprietari sau responsabili de ferme extinse, c\xc4\x83rora le ajungea un simplu bilet din partea lui Crocco cer\xc3\xa2nd bani, arme sau cazare pentru a-i teroriza".\xe2\x81\xb4\xc2\xb9_NEWLINE_\xc3\x8en 7 aprilie a ocupat Lagopesole (transform\xc3\xa2nd castelul \xc3\xaentr-o fort\xc4\x83rea\xc8\x9b\xc4\x83, iar \xc3\xaen ziua urm\xc4\x83toare Ripacandida, unde a \xc3\xaenvins garnizoana local\xc4\x83 a G\xc4\x83rzii Na\xc8\x9bionale Italian\xc4\x83 \xc8\x99i l-a ucis pe Anastasia, cel care l-a denun\xc8\x9bat pentru r\xc4\x83pirea sa.\xe2\x81\xb4\xc2\xb2 \xc3\x8en 10 aprilie jefuitorii intr\xc4\x83 \xc3\xaen Venosa \xc8\x99i o jefuiesc, alung\xc3\xa2nd militarii din Garda Na\xc8\x9bional\xc4\x83 \xc8\x99i burghezii care se refugiaz\xc4\x83 \xc3\xaen castel. Poporul entuziasmat le arat\xc4\x83 casele nobililor. \xc3\x8en timpul ocup\xc4\x83rii Venosei, este asasinat Francesco Saveri Nitti, iar casa sa a fost perchezi\xc8\x9bionat\xc4\x83. \xe2\x81\xb4\xc2\xb3 A urmat Lavello, unde Crocco a instituit un tribunal pentru a judeca 27 de liberali, cuferele municipale au fost golite de 7.000 de duca\xc8\x9bi, 6.500 din ei au fost d\xc4\x83rui\xc8\x9bi poporului.\xe2\x81\xb4\xe2\x81\xb4 Dup\xc4\x83 Lavello a urmat Melfi (15 aprilie) unde Crocco a fost primit triumf\xc4\x83tor (chiar dac\xc4\x83 pentru unii a fost o amintire nepl\xc4\x83cut\xc4\x83 datorit\xc4\x83 uciderii \xc8\x99i mutil\xc4\x83rii preotului Pasquale Ruggiero). \xe2\x81\xb4\xe2\x81\xb5_NEWLINE_Cu venirea \xc3\xaent\xc4\x83ririlor din Potenza, Bari \xc8\x99i Foggia, Crocco a fost obligat s\xc4\x83 abandoneze Melfi \xc8\x99i s-a \xc3\xaendreptat spre Avellino, ocup\xc3\xa2nd pentru c\xc3\xa2teva zile sate ca\xc2\xa0: Monteverde, Aquilonia (pe atunci numit\xc4\x83 "Carbonara"), Calitri, Conza \xc8\x99i Sant\'Angelo dei Lombardi. \xe2\x81\xb4\xe2\x81\xb6\xe2\x81\xb4\xe2\x81\xb7 \xc3\x8en 16 aprilie a \xc3\xaencercat s\xc4\x83 ocupe Rionero, satul natal, dar a fost respins de membrii partidului democrat condu\xc8\x99i de familiile Brienza, Grieco \xc8\x99i D\'Andrea care au adunat \xc3\xaempotriva lui Crocco micii proprietari, iar dup\xc4\x83 nu mult timp au denun\xc8\x9bat autorit\xc4\x83\xc8\x9bilor drept complice\xe2\x81\xb4\xe2\x81\xb8 familia Fortunato, inclusiv pe Giustino capul guvernului bourbonic dup\xc4\x83 suprimarea revoltei din 1848. \xe2\x81\xb4\xe2\x81\xb9 Dup\xc4\x83 \xc3\xaenc\xc4\x83 o \xc3\xaenfr\xc3\xa2ngere l\xc3\xa2ng\xc4\x83 San Fele, \xc3\xaen 10 august a ob\xc8\x9binut o victorie la Ruvo del Monte cu ajutorul poporului, ucig\xc3\xa2nd zece nobili \xc8\x99i abandoneaz\xc4\x83 ora\xc8\x99ul presat de armata Majorului Guardi._NEWLINE_La sosirea trupelor unitare, comunitatea din Ruvo a fost pedepsit\xc4\x83 pentru colaborarea cu invadatorii, mul\xc8\x9bi locuitori au fost \xc3\xaempu\xc8\x99ca\xc8\x9bi. Guardi a ordinat primarului s\xc4\x83-i dea cota sa , iar la refuzul acestuia pe motivul jefuirii cuferelor municipale, a fost arestat \xc3\xaempreun\xc4\x83 cu al\xc8\x9bi reprezentan\xc8\x9bi ai cet\xc4\x83\xc8\x9benilor pentru atentat la siguran\xc8\x9ba statului \xc8\x99i complicitate la jaf.\xe2\x81\xb5\xe2\x81\xb0 Crocco s-a oprit la Toppacivita, l\xc3\xa2ng\xc4\x83 Calitri, \xc8\x99i \xc3\xaen 14 august a fost atacat de c\xc4\x83tre solda\xc8\x9bii regali c\xc3\xa2\xc8\x99tig\xc3\xa2nd lupta. Probabil din cauza nesiguran\xc8\x9bei sale \xc3\xaentr-o victorie definitiv\xc4\x83 \xc8\x99i lipsa \xc3\xaent\xc4\x83ririlor promise de comitetele filobourbonice, \xe2\x81\xb5\xc2\xb9 a decis s\xc4\x83 desfiin\xc8\x9beze trupele, vr\xc3\xa2nd s\xc4\x83 trateze cu noul guvern. Baronul piemontez Giulio de Rolland, numit nou guvernator al Basilicatei \xc3\xaen locul lui Giacomo Racioppi, era dispus s\xc4\x83 negocieze cu el \xc8\x99i \xc3\xael anun\xc8\x9b\xc4\x83 pe generalul Enrico Cialdini, locotenent al regelui din Napoli, de tratativele cu jefuitorul. Cialdini \xc3\xaei transmite c\xc4\x83 "vor fi recompensa\xc8\x9bi cei care vor oferi servicii, \xc3\xaens\xc4\x83 nu gra\xc8\x9biaz\xc4\x83 pe nimeni: aceasta e datoria unui suveran".\xe2\x81\xb5\xc2\xb2\n_START_SECTION_\n\xc3\x8ent\xc3\xa2lnirea cu Borjes\n_START_PARAGRAPH_\nCrocco s-a r\xc4\x83zg\xc3\xa2ndit c\xc3\xa2nd guvernul bourbonic exilat p\xc4\x83rea c\xc4\x83 trimite \xc3\xaen sf\xc3\xa2r\xc8\x99it ajutoare. \xc3\x8en 22 octombrie 1861, din ordinul generalului bourbonic Tommaso Clary, a fost trimis generalul catalan Jos\xc3\xa8 Borjes, veteran al r\xc4\x83zboaielor carliste. Borjes afl\xc4\x83 de victoriile lui Crocco \xc8\x99i se \xc3\xaent\xc3\xa2lne\xc8\x99te cu el \xc3\xaen p\xc4\x83durea din Lagopesole. Generalul, nereu\xc8\x99ind s\xc4\x83 animeze revoltele \xc3\xaen Calabria, spera s\xc4\x83 g\xc4\x83seasc\xc4\x83 un ajutor valabil pentru a c\xc3\xa2\xc8\x99tiga pe teritoriul lucan. _NEWLINE_Borjes a vrut s\xc4\x83 transforme banda sa \xc3\xaentr-o armat\xc4\x83 adopt\xc3\xa2nd disciplina \xc8\x99i tacticile militare, de asemenea a programat s\xc4\x83 constr\xc3\xa2ng\xc4\x83 ora\xc8\x99ele mici, s\xc4\x83 le dea noi legi guvernative \xc8\x99i s\xc4\x83 \xc3\xaenroleze noi reclu\xc8\x9bi pentru a cuceri Potenza. Crocco era ne\xc3\xaencrez\xc4\x83tor: l-a g\xc4\x83sit pe general doar cu 17 oameni \xc8\x99i nu avea \xc3\xaencredere \xc3\xaen el de la \xc3\xaenceput, crez\xc3\xa2nd c\xc4\x83 vrea s\xc4\x83-i fure conducerea teritoriilor ob\xc8\x9binute. \xe2\x81\xb5\xc2\xb3 De asemenea nu era de acord cu strategia militar\xc4\x83 a acestuia, consider\xc3\xa2nd inutile atacurile ora\xc8\x99elor ,convins c\xc4\x83 unica lor alternativ\xc4\x83 era o gheril\xc4\x83 \xc3\xaempotriva nobililor care au aderat la noul guvern. \xe2\x81\xb5\xe2\x81\xb4 Crocco, v\xc4\x83z\xc3\xa2nd \xc3\xaen Borjes un expert de r\xc4\x83zboi, a acceptat alian\xc8\x9ba, dar rela\xc8\x9bia lor nu a fost armonioas\xc4\x83._NEWLINE_\xc3\x8entre timp ajunge din Potenza francezul Augustin De Langlais\xe2\x81\xb5\xe2\x81\xb5 care se prezint\xc4\x83 drept agent legitimist al Casei de Bourbon. De Langlais, personaj ambiguu despre care Borjes spunea \xc3\xaen jurnalul s\xc4\x83u\xc2\xa0: "se preface general \xc8\x99i se comport\xc4\x83 ca un imbecil", \xe2\x81\xb5\xe2\x81\xb6 particip\xc4\x83 la multe raiduri al\xc4\x83turi de Crocco \xc8\x99i a fost coordonatorul principal al mi\xc8\x99c\xc4\x83rilor trupelor.\n_START_SECTION_\nA doua campanie\n_START_PARAGRAPH_\nDup\xc4\x83 ce a plecat din Lagopesole, Crocco a pus pe jar sate \xc3\xaentregi, unde s-au \xc3\xaenregistrat episoade at\xc3\xa2t de violente c\xc4\x83 l-au \xc8\x99ocat \xc8\x99i pe Borjes, \xe2\x81\xb5\xe2\x81\xb7 de\xc8\x99i putea conta aproape oric\xc3\xa2nd pe ajutorul poporului. A ajuns pe malurile Basentului, unde a reu\xc8\x99it s\xc4\x83 recruteze noi lupt\xc4\x83tori \xc8\x99i a ocupat Trivigno, fug\xc4\x83rind g\xc4\x83rzile na\xc8\x9bionale. Giacomo Racciopi, fost guvernator din Basilicata, a spus despre invazie: "poporul se al\xc4\x83tur\xc4\x83 ho\xc8\x9bilor, ora\xc8\x99ul e \xc3\xaen fl\xc4\x83c\xc4\x83ri \xc8\x99i jafuri; cet\xc4\x83\xc8\x9benii educa\xc8\x9bi fug sau se ascund sau mor cu armele \xc3\xaen m\xc3\xa2ini".\xe2\x81\xb5\xe2\x81\xb8 Crocco a ocupat \xc8\x99i alte ora\xc8\x99e precum Calciano, Garaguso, Salandra, Craco \xc8\x99i Aliano._NEWLINE_\xc3\x8en zece noiembrie a ob\xc8\x9binut o victorie net\xc4\x83 \xc3\xaempotriva unui grup de bersaglieri \xc8\x99i g\xc4\x83rzi na\xc8\x9bionale \xc3\xaen b\xc4\x83t\xc4\x83lia de la Acinello, una din cele mai importante b\xc4\x83t\xc4\x83lii a banditismului postunitar. \xe2\x81\xb5\xe2\x81\xb9 Dup\xc4\x83 ce a cucerit alte centre precum Grassano, Guardia Perticara, San Chirico Raparo \xc8\x99i Vaglio \xe2\x81\xb6\xe2\x81\xb0, Crocco a ajuns l\xc3\xa2ng\xc4\x83 Potenza \xc3\xaen 16 noiembrie, dar , din cauza unor divergen\xc8\x9be diplomatice cu Borjes, s-a \xc3\xaendreptat spre Pietragalla \xc3\xaen schimb. \xc3\x8en 19 noiembrie a \xc3\xaencercat s\xc4\x83 intre \xc3\xaen Avigliano, ora\xc8\x99ul natal al lui Ninco Nanco, dar \xc8\x9b\xc4\x83ranii \xc8\x99i me\xc8\x99te\xc8\x99ugarii s-au al\xc4\x83turat burgheziei, resping\xc3\xa2nd bandi\xc8\x9bii. \xe2\x81\xb6\xc2\xb9_NEWLINE_\xc3\x8en 22 noiembrie, a ocupat Bella \xc8\x99i alte ora\xc8\x99e precum Balvano, Ricigliano \xc8\x99i Castelgrande, dar au fost \xc3\xaenvin\xc8\x99i la Pescopagano, l\xc4\x83s\xc3\xa2nd \xc3\xaen urm\xc4\x83 150 de bandi\xc8\x9bi mor\xc8\x9bi sau r\xc4\x83ni\xc8\x9bi.\xe2\x81\xb6\xc2\xb2 Termin\xc3\xa2nd resursele necesare luptelor, Crocco a ordinat oamenilor s\xc4\x83i s\xc4\x83 se retrag\xc4\x83 spre p\xc4\x83durile din Monticchio. A decis s\xc4\x83 rup\xc4\x83 leg\xc4\x83turile cu Borjes deoarece nu era sigur de victorie \xc8\x99i nu mai credea \xc3\xaen promisiunile guvernului bourbonic. \xe2\x81\xb6\xc2\xb3 Generalul catalan, z\xc4\x83p\xc4\x83cit de schimbarea lui Crocco, s-a dus la Roma pentru a raporta regelui \xc3\xaen speran\xc8\x9ba c\xc4\x83 va ob\xc8\x9bine noi voluntari pentru a continua aventura. _NEWLINE_Pe drum Borjes a fost capturat de c\xc4\x83tre solda\xc8\x9bii majorului Enrico Franchini \xc8\x99i a fost \xc3\xaempu\xc8\x99cat \xc3\xaen Tagliacozzo. Crocco a r\xc4\x83mas cu De Langlais, care dispare f\xc4\x83r\xc4\x83 nici o explica\xc8\x9bie nu dup\xc4\x83 mult timp. R\xc4\x83mas singur Crocco \xc3\xaent\xc3\xa2mpin\xc4\x83 primele greut\xc4\x83\xc8\x9bi, deoarece c\xc3\xa2\xc8\x9biva oameni \xc3\xaencep s\xc4\x83 nu-i mai asculte ordinele. \xe2\x81\xb6\xe2\x81\xb4 Ora\xc8\x99ele ocupate au fost recucerite,s-a reinstaurat autoritatea statului, jefuitorii \xc8\x99i civilii acuza\xc8\x9bi (sau suspecta\xc8\x9bi) de complicitate au fost aresta\xc8\x9bi \xc8\x99i \xc3\xaempu\xc8\x99ca\xc8\x9bi f\xc4\x83r\xc4\x83 proces. \xe2\x81\xb6\xe2\x81\xb5\n_START_SECTION_\nDeclinul\n_START_PARAGRAPH_\n\xc3\x8entre timp, generalul Fontana, c\xc4\x83pitanii Borgognini \xc8\x99i Corona au organizat negocieri cu ho\xc8\x9bii. \xc3\x8en 8 septembrie, Crocco, Caruso, Cupa \xc8\x99i Ninco Nanco s-au prezentat din proprie ini\xc8\x9biativ\xc4\x83 \xc8\x99i au fost g\xc4\x83zdui\xc8\x9bi \xc3\xaentr-o cas\xc4\x83 de \xc8\x9bar\xc4\x83 aproape de Rionero. n timpul unui banchet, Crocco a asigurat c\xc4\x83 va conduce cei 250 de oameni ai s\xc4\x83i s\xc4\x83 se predea, cer\xc3\xa2nd pentru ace\xc8\x99tia un permis de liber\xc4\x83 trecere, apoi a mers la Lagopesole, \xc3\xaen conformitate cu rapoartele locale, strig\xc3\xa2nd "Tr\xc4\x83iasc\xc4\x83 Vittorio Emanuele" \xc8\x99i flutur\xc3\xa2nd un steag.\xe2\x81\xb7\xe2\x81\xb4 De fapt,banditul, probabil sceptic \xc3\xaen fa\xc8\x9ba promisiunilor Guvernului regal sau, potrivit unor zvonuri, convins de nobilii reali\xc8\x99ti s\xc4\x83 fie precaut pentru a evita o posibil\xc4\x83 execu\xc8\x9bie,\xe2\x81\xb7\xe2\x81\xb5 nu s-a mai \xc3\xaentors, iar acordul cade.\xe2\x81\xb7\xe2\x81\xb6_NEWLINE_Dintr-o data, Caruso, p\xc3\xa2n\xc4\x83 atunci unul dintre cele mai bune g\xc4\x83rzi ale sale, a intrat \xc3\xaen contrast cu el \xc8\x99i a plecat din trup\xc4\x83. \xc3\x8entre timp, generalul Franzini, care a fost responsabil de combaterea banditismului \xc3\xaen Melfi, a fost \xc3\xaenlocuit din motive de s\xc4\x83n\xc4\x83tate de c\xc4\x83tre generalul Emilio Pallavicini, ce comanda zona militar\xc4\x83 din Spinazzola (Pallavicini, militar de mult\xc4\x83 vreme, era deja cunoscut pentru c\xc4\x83 l- blocat pe Garibaldi \xc3\xaen Aspromonte \xc3\xaen timp ce \xc3\xaencerca s\xc4\x83 ajung\xc4\x83 la Statele Papale). Caruso se pred\xc4\x83 generalului Fontana \xc3\xaen 14 septembrie 1863 \xc3\xaen Rionero, preg\xc4\x83tind represalii \xc3\xaempotriva lui Crocco \xc8\x99i fo\xc8\x99tilor s\xc4\x83i alia\xc8\x9bi. Chiar \xc8\x99i nobilii care au promovat reac\xc8\x9bia, intuind sf\xc3\xa2r\xc8\x99itul inexorabil al acesteia, au \xc3\xaenceput s\xc4\x83 se distan\xc8\x9beze de Crocco, dezvaluind \xc3\xaen mod egoist sentimente liberale, au cerut m\xc4\x83suri eficiente \xc3\xaen lupta \xc3\xaempotriva banditism.\xe2\x81\xb7\xe2\x81\xb7_NEWLINE_\xc3\x8encredin\xc8\x9bat lui Pallavicini, Caruso a dezv\xc4\x83luit planurile \xc8\x99i ascunz\xc4\x83torile organiza\xc8\x9biei sale, conduc\xc3\xa2nd trupele regale prin zona Melfi \xc8\x99i a ob\xc8\x9binut de la vechii s\xc4\x83i complici informa\xc8\x9bii exacte \xc8\x99i sigure, pe care trupele statale nu le-ar fi putut afla \xc3\xaen alt mod. Pe de alt\xc4\x83 parte, Pallavicini a arestat toate rudele ho\xc8\x9bilor, a ordonat stricta supraveghere a penitenciarelor \xc8\x99i a caselor suspecte \xe2\x81\xb7\xe2\x81\xb8 \xc8\x99i a deghizat grupuri de solda\xc8\x9bi \xc3\xaen t\xc3\xa2lhari; datorit\xc4\x83 acestor m\xc4\x83suri a crescut num\xc4\x83rul de b\xc4\x83t\xc4\x83lii \xc3\xaen favoarea armatei regale, iar bandele au sl\xc4\x83bit treptat.\xe2\x81\xb7\xe2\x81\xb9 Bandi\xc8\x9bii prin\xc8\x99i, \xc3\xaen loc de a fi judeca\xc8\x9bi de c\xc4\x83tre un tribunal militar, au fost \xc3\xaempu\xc8\x99ca\xc8\x9bi pe loc.\xe2\x81\xb8\xe2\x81\xb0\n_START_SECTION_\nArestul\n_START_PARAGRAPH_\nCu plecarea lui Caruso, Crocco a fost nevoit s\xc4\x83 stea ascuns din cauza \xc3\xaent\xc4\x83ririlor masive ale g\xc4\x83rzii na\xc8\x9bionale trimise de guvernul regal \xc8\x99i controlului puternic al poli\xc8\x9biei asupra "complicilor" s\xc4\x83i. R\xc4\x83mas doar cu c\xc3\xa2\xc8\x9biva adep\xc8\x9bi \xc8\x99i \xc3\xaenconjurat de cavaleria din Monferrato \xc8\x99i din Lucca, a fost for\xc8\x9bat s\xc4\x83-\xc8\x99i \xc3\xaempart\xc4\x83 trupa \xc3\xaen grupuri mici amplasate \xc3\xaen puncte strategice, cum ar fi p\xc4\x83durile din Venosa \xc8\x99i Ripacandida; a petrecut lunile invernale \xe2\x80\x8b\xe2\x80\x8bf\xc4\x83r\xc4\x83 a da \xc8\x99tiri despre el, revenind \xc3\xaen prim-plan \xc3\xaen aprilie, la conducerea unui mic grup de 15 b\xc4\x83rba\xc8\x9bi.\xe2\x81\xb8\xc2\xb9 Chiar dac\xc4\x83 era \xc3\xaencol\xc8\x9bit, el a dovedit c\xc4\x83 nu este o prad\xc4\x83 u\xc8\x99oar\xc4\x83, chiar \xc8\x99i Pallavicini va recunoa\xc8\x99te c\xc4\x83 el \xc8\x99i Ninco Nanco, de\xc8\x99i au fost "primii lideri care au avut un renume trist" , aveau cu toate acestea "calit\xc4\x83\xc8\x9bi militare adev\xc4\x83rate" \xc8\x99i au fost "foarte abili \xc3\xaen r\xc4\x83zboiul de gheril\xc4\x83".\xe2\x81\xb8\xc2\xb2_NEWLINE_Trupele lui Pallavicini l-au surprins \xc3\xaen Ofanto \xc8\x99i au decimat echipa sa \xc3\xaen 25 iulie 1864. Reu\xc8\x99ind s\xc4\x83 scape, el a fost \xc3\xaen mod constant urm\xc4\x83rit de tr\xc4\x83g\xc4\x83tori de elit\xc4\x83 regale condu\xc8\x99i de Caruso, care, cu toate acestea, nu au fost niciodat\xc4\x83 \xc3\xaen m\xc4\x83sur\xc4\x83 s\xc4\x83-l prind\xc4\x83. \xc3\x8en fa\xc8\x9ba unei \xc3\xaenfr\xc3\xa2ngeri inevitabile, Crocco, sper\xc3\xa2nd \xc3\xaentr-un ajutor din partea clerului, a traversat mun\xc8\x9bii \xc8\x99i p\xc4\x83durile, \xc3\xaencerc\xc3\xa2nd mereu s\xc4\x83 evite ora\xc8\x99ele, \xc8\x99i a ajuns cu unii dintre oamenii s\xc4\x83i, \xc3\xaen Statul Papal \xc3\xaen 24 august 1864 s\xc4\x83 se \xc3\xaent\xc3\xa2lneasc\xc4\x83 \xc3\xaen Roma cu Pius IX, care a militat pentru cauza legitimist\xc4\x83. De fapt, ho\xc8\x9bul a fost prins a doua zi de jandarmeria papei \xc3\xaen Veroli, \xc8\x99i a fost \xc3\xaenchis apoi \xc3\xaen Roma. Toate aceste lucruri au st\xc3\xa2rnit \xc3\xaen el o dezam\xc4\x83gire amar\xc4\x83 fa\xc8\x9b\xc4\x83 de Pap\xc4\x83, mai ales pentru c\xc4\x83 pe l\xc3\xa2ng\xc4\x83 faptul c\xc4\x83 a fost arestat, i-a fost confiscat\xc4\x83 o sum\xc4\x83 mare de bani pe care o adusese cu el \xc3\xaen Statul Papal.\xe2\x81\xb8\xc2\xb3_NEWLINE_\xc3\x8en 25 aprilie 1867, Crocco a fost transportat la Civitavecchia \xc8\x99i \xc3\xaembarcat \xc3\xaentr-un vapor al Po\xc8\x99tei Imperiale franceze, cu destina\xc8\x9bia Marsilia, pentru a fi exilat apoi \xc3\xaen Alger. Ajuns l\xc3\xa2ng\xc4\x83 Genova, guvernul italian a interceptat barca \xc8\x99i s-a  considerat autorizat s\xc4\x83-l aresteze, dar Napoleon III a cerut eliberarea, sus\xc8\x9bin\xc3\xa2nd c\xc4\x83 regatul italian nu a avut dreptul de a aresta pe cineva pe o nav\xc4\x83 al unui alt stat.\xe2\x81\xb8\xe2\x81\xb4 Dup\xc4\x83 o scurt\xc4\x83 perioad\xc4\x83 de deten\xc8\x9bie la Paris, Crocco a fost trimis \xc3\xaenapoi \xc3\xaen Statul Papal \xc3\xaen Paliano, \xc8\x99i devenind un prizonier al statului italian dup\xc4\x83 ocuparea Romei (1870), a fost adus la Avellino \xc8\x99i \xc3\xaen cele din urm\xc4\x83 la Potenza. Faima sa a fost a\xc8\x99a de mare \xc3\xaenc\xc3\xa2t, \xc3\xaen timpul trecerii de la o \xc3\xaenchisoare la alta, mul\xc8\x9bi oameni s-au \xc3\xaenghesuit s\xc4\x83-l vad\xc4\x83 \xc3\xaen persoan\xc4\x83.\xe2\x81\xb8\xe2\x81\xb5\n_START_SECTION_\nProcesul\n_START_PARAGRAPH_\n\xc3\x8en timpul procesului desf\xc4\x83\xc8\x99urat la Tribunalul Penal din Potenza, ho\xc8\x9bul a fost acuzat de 67 de crime, \xc8\x99apte tentative de omor, 4  atacuri asupra ordinii publice , 5 rebeliuni, 20 de extorc\xc4\x83ri de fonduri, 15 incendii de case \xc8\x99i silozuri cu o pierdere economic\xc4\x83 de mai mult de 1.200000 de lire.\xe2\x81\xb8\xe2\x81\xb6 Dup\xc4\x83 3 luni de proces, Curtea cu Jura\xc8\x9bi din Potenza l-a condamnat la moarte pe 11 septembrie 1872, cu acuza de numeroase infrac\xc8\x9biuni, printre care \xc8\x99i crima premeditat\xc4\x83, formarea unei bande armate, r\xc4\x83pirea de persoane, jaf \xc8\x99i rebeliune \xc3\xaempotriva poli\xc8\x9biei._NEWLINE_Dar condamna, prin Decretul regal din 13 septembrie 1874, a fost comutat\xc4\x83 \xc3\xaen munc\xc4\x83 silnic\xc4\x83 pe via\xc8\x9b\xc4\x83 \xc3\xaen condi\xc8\x9bii obscure, a\xc8\x99a cum au fost condamna\xc8\x9bi \xc8\x99i al\xc8\x9bi t\xc3\xa2lhari cu acuza\xc8\x9bii similare. Potrivit lui Del Zio, motivele au fost politice \xc8\x99i diplomatice, deoarece guvernul italian ar fi trebuit s\xc4\x83 se supun\xc4\x83 "voin\xc8\x9bei franceze".\xe2\x81\xb8\xe2\x81\xb7_NEWLINE_Francesco Guarini, avocatul lui Crocco, solicit\xc3\xa2nd am\xc3\xa2narea cauzei a spus: "Dac\xc4\x83 Crocco a fost trimis la Marsilia, apoi exilat \xc3\xaen Alger, a fost ca urmare a unor tranzac\xc8\x9bii diplomatice \xc3\xaentre Guvernul papal \xc8\x99i guvernul francez, cu acordul guvernului italian".\xe2\x81\xb8\xe2\x81\xb4 Crocco, \xc3\xaen timpul interogatoriului, a afirmat c\xc4\x83 autorit\xc4\x83\xc8\x9bile papei nu puteau s\xc4\x83-l lase s\xc4\x83 plece, deoarece guvernul italian le-ar fi acuzat \xc3\xaen fa\xc8\x9ba puterilor str\xc4\x83ine "de favoritism \xc8\x99i de protec\xc8\x9bia bandi\xc8\x9bilor. "\xe2\x81\xb8\xe2\x81\xb6 Dup\xc4\x83 proces, ho\xc8\x9bul a fost \xc3\xaenchis \xc3\xaent\xc3\xa2i la Santo Stefano \xc8\x99i apoi la \xc3\xaenchisoarea din Portoferraio, \xc3\xaen provincia Livorno, unde a petrecut restul vie\xc8\x9bii.\n_START_SECTION_\nPerioada de deten\xc8\x9bie\n_START_PARAGRAPH_\n\xc3\x8en timpul vie\xc8\x9bii sale de de\xc8\x9binut, Crocco a men\xc8\x9binut \xc3\xaentotdeauna o atitudine calm\xc4\x83 \xc8\x99i disciplinat\xc4\x83 fa\xc8\x9b\xc4\x83 de toat\xc4\x83 lumea, fiind respectat de c\xc4\x83tre al\xc8\x9bi de\xc8\x9binu\xc8\x9bi datorit\xc4\x83 numelui \xc8\x99i trecutului s\xc4\x83u. Nu s-a al\xc4\x83turat protestelor \xc8\x99i \xc3\xaenc\xc4\x83ier\xc4\x83rilor altor prizonieri, prefer\xc3\xa2nd s\xc4\x83 r\xc4\x83m\xc3\xa2n\xc4\x83 pe margine \xc8\x99i s\xc4\x83 ajute pe cei bolnavi.\xe2\x81\xb8\xe2\x81\xb8 El a fost vizitat \xc3\xaen \xc3\xaenchisoarea din anto Stefano de c\xc4\x83tre Pasquale Penta care a r\xc4\x83mas acolo timp de 10 luni._NEWLINE_De\xc8\x99i directorul garnizoanei a preg\xc4\x83tit o not\xc4\x83 \xc3\xaen care a fost descris ca fiind " foarte serios , foarte periculos ", \xc8\x99i c\xc4\x83 trebuie \xc8\x9binut " strict \xc8\x99i continuu sub observa\xc8\x9bie", Penta nu a g\xc4\x83sit \xc3\xaen el caracterul de "criminal \xc3\xaenn\xc4\x83scut"; era " capabil \xc3\xaentr-adev\xc4\x83r de crime mari, dar \xc8\x99i de generozitate \xc8\x99i sentimente nobile , de fapte bune " \xc8\x99i cauza carierei sale penale este , probabil " germenul de nebunie matern\xc4\x83 "\xe2\x81\xb8\xe2\x81\xb9 \xc3\x8en timpul activit\xc4\x83\xc8\x9bii sale, conform lui Penta , a fost autorul a " o mie de infrac\xc8\x9biuni .\xc2\xa0: jefuire de ora\xc8\x99e , incendii , crime , mai ales ale celor care l-au tr\xc4\x83dat , \xc8\x99antaje", dar, \xc3\xaen acela\xc8\x99i timp , el a \xc3\xaencercat s\xc4\x83 domoleasc\xc4\x83 " c\xc4\x83petenii de bandi\xc8\x9bi f\xc4\x83r\xc4\x83 con\xc8\x99tiin\xc8\x9b\xc4\x83 \xc8\x99i a vorbit cu generali italieni ca de la egal la egal" , " impunea acestora s\xc4\x83 respecte femeile cinstite , c\xc4\x83s\xc4\x83torite sau nec\xc4\x83s\xc4\x83torite; s\xc4\x83 nu fac\xc4\x83 mai mult r\xc4\x83u dec\xc3\xa2t era necesar \xc8\x99i s\xc4\x83 nu exagereze c\xc3\xa2nd trebuiau s\xc4\x83 se r\xc4\x83zbune pe cineva: multor tinere care nu s-au m\xc4\x83ritat le-a dat bani\xc2\xa0; pentru fermierii s\xc4\x83raci a cump\xc4\x83rat turme \xc8\x99i instrumente de lucru " .\xc2\xb2\xc2\xb9_NEWLINE_\xc8\x98i Vincenzo Nitti, fiul medicului ucis \xc3\xaen Venosa, militar \xc3\xaen Garda Na\xc8\x9bional\xc4\x83 \xc8\x99i martor ocular al evenimentelor, l-a considerat "caracterial un ho\xc8\x9b", \xc8\x99i de asemenea, un "bandit mai pu\xc8\x9bin comun pentru rapiditatea de spirit, viclenie, curaj, \xc8\x99i o anume generozitate".\xe2\x81\xb9\xe2\x81\xb0 \xc3\x8en 1902, c\xc3\xa2nd Crocco a fost transferat la \xc3\xaenchisoarea din Portoferraio, a venit un grup de studen\xc8\x9bi la Medicin\xc4\x83 Legal\xc4\x83 de la Universitatea din Siena, \xc3\xaenso\xc8\x9bi\xc8\x9bi de profesorul Salvatore Ottolenghi, cu scopul de a intervievacondamna\xc8\x9bii. Ottolenghi a avut o conversa\xc8\x9bie cu Crocco, consider\xc3\xa2ndu-l "adev\xc4\x83ratul reprezentant al banditismului \xc3\xaen timpul s\xc4\x83u glorios", numindu-l "Napoleon al ho\xc8\x9bilor".\xe2\x81\xb9\xc2\xb9_NEWLINE_Interviul a fost publicat anul urm\xc4\x83tor de un student al lui Ottolenghi, Romolo Ribolla, \xc3\xaen opera Voci dell\'ergastolo. \xc3\x8en timpul conversa\xc8\x9biei fostul t\xc3\xa2lhar, deja b\xc4\x83tr\xc3\xa2n, cu probleme fizice \xc8\x99i reneg\xc3\xa2ndu-\xc8\x99i trecutul\xe2\x81\xb9\xc2\xb2, a relatat pe scurt viata lui, pl\xc3\xa2ng\xc3\xa2nd c\xc3\xa2teodat\xc4\x83; l-a l\xc4\x83udat pe Garibaldi, Victor Emmanuel al II-lea pentru c\xc4\x83 i-a acordat gra\xc8\x9bierea (de\xc8\x99i , \xc3\xaen scrierile autobiografice, a mul\xc8\x9bumit nu pentru via\xc8\x9ba sa, ci pentru c\xc4\x83 a i-a scutit familia "de ru\xc8\x99inea de a li se spune:" Sunte\xc8\x9bi nepo\xc8\x9btii sp\xc3\xa2nzuratului""),\xe2\x81\xb9\xc2\xb3 declar\xc3\xa2nd, de asemenea, c\xc4\x83 a fost \xc8\x99ocat de asasinarea regelui succesor Umberto I, care a fost ucis de c\xc4\x83tre anarhistul Gaetano Brescia.\xe2\x81\xb9\xe2\x81\xb4 Dorin\xc8\x9ba lui era s\xc4\x83 moar\xc4\x83 \xc3\xaen ora\xc8\x99ul natal, care din p\xc4\x83cate nu s-a \xc3\xaemplinit. Crocco a murit \xc3\xaen \xc3\xaenchisoarea din Portoferraio \xc3\xaen 18 iunie 1905, la v\xc3\xa2rsta de 75 de ani.\n_START_SECTION_\nVia\xc8\x9ba personal\xc4\x83\n_START_PARAGRAPH_\nCrocco a fost ini\xc8\x9bial legat de o femeie pe nume Olimpia. Mai t\xc3\xa2rziu, c\xc3\xa2nd a devenit comandant al unei armate de revolu\xc8\x9bionari, a avut o aventur\xc4\x83 cu Maria Giovanna Tito, cunoscut\xc4\x83 c\xc3\xa2nd hoa\xc8\x9ba s-a al\xc4\x83turat trupei sale.\xe2\x81\xb9\xe2\x81\xb5 De atunci ea l-a urmat cu fidelitate, termin\xc3\xa2nd rela\xc8\x9bia lui Crocco cu Olimpia. Tito a fost abandonat\xc4\x83 apoi de jefuitor, care a fost obsedat de o femeie din trupa lui Agostino Sacchitiello, locotenentul lui Crocco din Sant\'Agata di Puglia. \xc3\x8en ciuda sf\xc3\xa2r\xc8\x99itului rela\xc8\x9biei lor, Maria Giovanna a continuat s\xc4\x83 lucreze sub conducerea lui Crocco, p\xc3\xa2n\xc4\x83 \xc3\xaen 1864, c\xc3\xa2nd a fost arestat\xc4\x83\xe2\x81\xb9\xe2\x81\xb5 A mai avut o rela\xc8\x9bie trec\xc4\x83toare cu Filomena Pennacchio, care mai t\xc3\xa2rziu a devenit concubina subordonatului s\xc4\x83u  Giuseppe Schiavone..\n_START_SECTION_\nAutobiografia\n_START_PARAGRAPH_\n\xc3\x8en timpul deten\xc8\x9biei sale, ho\xc8\x9bul a \xc3\xaenceput s\xc4\x83-\xc8\x99i scrie autobiografia, realizat\xc4\x83 \xc3\xaen dou\xc4\x83 manuscrise (au fost de fapt trei, dar unul, fiind \xc3\xaen posesia profesorului Penta, s-a pierdut).\xe2\x81\xb8\xe2\x81\xb8 Cel mai cunoscut este cel elaborat cu ajutorul lui Eugenio Massa, un c\xc4\x83pitan al armatei regale, interesat de evenimentele unde Crocco a fost protagonist._NEWLINE_Massa, care i-a recunoscut abilit\xc4\x83\xc8\x9bile de lider ("dac\xc4\x83 ar fi tr\xc4\x83it \xc3\xaen Evul Mediu, ar fi putut ajunge un conduc\xc4\x83tor de mercenari")\xe2\x81\xb9\xe2\x81\xb6 a publicat povestea lui Crocco, ata\xc8\x99\xc3\xa2nd interogarea lui Caruso, \xc3\xaentr-o carte numit\xc4\x83 Gli ultimi briganti della Basilicata: Carmine Donatelli Crocco e Giuseppe Caruso (1903) (Ultimii jefuitori din Basilicata:Carmine Donatelli Crocco \xc8\x99i Giuseppe Caruso ). Lucrarea a fost republicat\xc4\x83 de mai multe ori dup\xc4\x83 r\xc4\x83zboi de c\xc4\x83tre mai mul\xc8\x9bi autori, cum ar fi Tommaso Pedio (Manduria, Lacaita, 1963), Mario Proto (Manduria, Lacaita, 1994) \xc8\x99i Valentino Romano (Bari, Adda, 1997). Cealalt\xc4\x83 versiune a autobiografiei , ce nu a suferit nici o revizuire lingvistic\xc4\x83, a fost publicat\xc4\x83 de c\xc4\x83tre antropologul Francesco Cascella \xc3\xaen opera Il brigantaggio: ricerche sociologiche ed antropologiche (1907), cu o prefa\xc8\x9b\xc4\x83 de Cesare Lombroso._NEWLINE_Dup\xc4\x83 cum s-a men\xc8\x9bionat deja, amintirile lui Crocco transcrise cu c\xc4\x83pitanul Massa sunt \xc3\xaenc\xc4\x83 subiect de dezbatere \xc8\x99i au fost ridicate \xc3\xaendoieli cu privire la autenticitatea scrierilor sale. Potrivit lui Tommaso Pedio, unele episoade povestite nu corespund realit\xc4\x83\xc8\x9bii sau nu sunt reconstruite \xc3\xaen mod fidel ,\xe2\x81\xb9\xe2\x81\xb7 Benedetto Croce credea c\xc4\x83 amintirile erau "mincinoase".\xe2\x81\xb9\xe2\x81\xb8_NEWLINE_Del Zio l-a considerat pe Crocco autor al documentului, av\xc3\xa2nd \xc3\xaen vedere "modul de scriere, cunoa\xc8\x99terea exact\xc4\x83 a oamenilor, locurilor, ora\xc8\x99elor, campaniilor, \xc8\x99i ini\xc8\x9bialele celor cita\xc8\x9bi,"\xe2\x81\xb9\xe2\x81\xb9, dar a definit povestea tras\xc4\x83 de p\xc4\x83r; pentru el Crocco "minte \xc3\xaen multe p\xc4\x83r\xc8\x9bi, exagereaz\xc4\x83 \xc3\xaen altele, ascunde aproape tot timpul \xc8\x99i constant brutalit\xc4\x83\xc8\x9bile \xc8\x99i mizeriile sale".\xe2\x81\xb9\xe2\x81\xb9 Indro Montanelli a declarat c\xc4\x83 aceasta este o compozi\xc8\x9bie "r\xc4\x83sf\xc4\x83\xc8\x9bat\xc4\x83 de accent \xc8\x99i de reticen\xc8\x9b\xc4\x83, dar nu lipsit\xc4\x83 de indicii despre via\xc8\x9ba de t\xc3\xa2lhari, \xc8\x99i destul de sincer\xc4\x83. "\xc2\xb9\xe2\x81\xb0\xe2\x81\xb0'